b'\n_START_ARTICLE_\nKorita, Mljet\n_START_SECTION_\nGeografija\n_START_PARAGRAPH_\nNaselje le\xc5\xbei v notranjosti vzhodnega dela otoka na vrhu gri\xc4\x8da, na vi\xc5\xa1ini okoli 200 mnm, ob cesti, ki povezuje Saplunaro z Sobro in drugimi kraji na otoku. Kraj je enako oddaljen od Mljetskega kanala kot od odprtega morja na ju\xc5\xbeni obali otoka. Ime je naselje dobilo po kamnitih koritih, ki se ob de\xc5\xbeju polnijo z vodo iz bli\xc5\xbenjega izvira.\n_START_SECTION_\nZgodovina\n_START_PARAGRAPH_\nV vasi stoji obrambni stolp s strelnimi linami za pu\xc5\xa1ke, ki je bil postavljen v 17. stoletju, ter nekaj hi\xc5\xa1 v renesan\xc4\x8dno - baro\xc4\x8dnem slogu.'